**Základné informácie o projekte**



Úrad splnomocnenca vlády Slovenskej republiky pre rómske komunity (ďalej aj „USVRK“) je partnerom národného projektu „Ľudia a hrady - krok k sociálnej ekonomike“ (ďalej aj ako „projekt“) financovaného z prostriedkov Európskeho sociálneho fondu v rámci Programu Slovensko 2021- 2027.

Jeho úlohou vo vzťahu k marginalizovaným rómskym komunitám (ďalej len „MRK“) je najmä monitorovať počet osôb z MRK, ktoré sú zapojené do projektu a dopad na zvyšovanie ich uplatniteľnosti na trhu práce. ÚSVRK ďalej sleduje plnenie merateľných ukazovateľov, metodicky usmerňuje zber dát a vyhodnocuje ich. Jednotliví pracovníci, ktorí vykonávajú opravu pamiatok sú v pracovnoprávnom vzťahu s príslušnou obcou alebo občianskym združením.

Do projektu je zapojených 31 užívateľov (obce, občianske združenia), pričom ku koncu roka 2024 bolo na projekte zamestnaných 511 znevýhodnených uchádzačov o zamestnanie, uchádzačov o zamestnanie a zamestnancov, čím je už teraz splnený merateľný ukazovateľ projektu - zamestnať 460 týchto osôb.

V mesiacoch november a december 2024 prebehla prvá fáza zberu dát -  počtu zamestnaných MRK na projekte. Z výsledkov vyplýva, že priemerná zamestnanosť MRK na projekte dosahuje 64 %.